4.2. Ex post vertinimai

4. Tinkamo MFP lėšų panaudojimo užtikrinimas. Veiklos vertinimai ir ex post vertinimai

2014 m. konfliktas rytų Ukrainoje ir pastebimai pablogėjusi šalies ekonominė ir finansinė padėtis paskatino skirti precendento neturinčio dydžio MFP paskolų forma. Ukrainos Parlamentui ratifikavus atitinkamus MFP dokumentus pradėta išmokėti parama pagal du sprendimus, priimtus 2002 ir 2010 m. Be to, 2014 m. balandžio mėn. Taryba skubos tvarka (pagal SESV 213 str.) patvirtino naują Ukrainai skirtą MFP operaciją ir visa paramos suma buvo išmokėta 2014 m.

Nuo 2011 m. antrojo pusmečio finansavimo sąlygos pasaulio kapitalo rinkose gerokai pablogėjo, iš dalies dėl euro zonos valstybių skolos krizės poveikio. Be to, dėl Arabų pavasario ir susijusių politinių bei ekonominių neramumų Viduržemio jūros regiono arabų šalyse partnerėse sustiprėjo šių šalių biudžetams ir išorės finansinėms pozicijoms nepalankios aplinkybės. Dėl šių įvykių 2012 ir 2013 m. išaugo MFP poreikis – prašymai skirti paramą gauti iš Egipto, Jordanijos ir Tuniso. 2013 m. gruodžio mėn. ir 2014 m. gegužės mėn. teisės aktų leidėjai priėmė sprendimus suteikti MFP Jordanijai ir Tunisui, o Komisijos pasiūlymas dėl sprendimo suteikti MFP Egiptui buvo atidėtas laukiant, kol Egiptas ir TVF sudarys susitarimą dėl TVF programos, ir atsižvelgiant į politinius įvykius toje šalyje.

2010 m. ir 2011 m. pradžioje bendra ekonominė padėtis labai pagerėjo, todėl šiek tiek sumažėjo MFP gauti galinčių šalių mokėjimų balansui nepalankių aplinkybių. Dėl to sumažėjo siūlomų arba patvirtintų naujų MFP operacijų skaičius: Komisija pasiūlė tik dvi operacijas (skirtas Gruzijai ir Kirgizijos Respublikai, abi 2011 m.). Akivaizdus patvirtintų naujų MFP operacijų skaičiaus sumažėjimas taip pat atspindėjo teisėkūros proceso vėlavimus, susijusius su tuo, kad teisės aktų leidėjai nesutarė, kaip taikyti naująjį reglamentą dėl komiteto procedūros MFP sprendimams. Šis klausimas buvo išspręstas tik 2013 m.

Nors dėl aktyvaus vartojimo ir atsigavusio privačiojo sektoriaus investavimo BVP augimas Gruzijoje padidėjo nuo 3,2 % 2013 m. iki 4,7 % 2014 m., makroekonominė padėtis tebėra nestabili. Augant ekonomikai infliacija padidėjo iki 3,1 % 2014 m., nepaisant švelninančio krintančių naftos kainų poveikio. Po neigiamų valiutų kurso pokyčių, vykusių nuo 2014 m. lapkričio mėn. Rusijoje ir kitose Nepriklausomų valstybių sandraugos (NVS) šalyse, laris gerokai nuvertėjo dolerio atžvilgiu ir tai padidino lūkesčius dėl infliacijos. Reaguodamas į tai, 2015 m. vasario mėn. centrinis bankas padidino bazines palūkanų normas iki 4,5 %. Kadangi nuo 2013 m. vyriausybė siekė įgyvendinti labiau socialiniu požiūriu įtraukų ekonomikos modelį, be kita ko, įvesdama visuotinę sveikatos priežiūros sistemą, spaudimas biudžetui padidėjo, o fiskalinis deficitas nuo 2,6 % BVP 2013 m. pasiekė 2,9 % BVP 2014 m. Išorės spaudimas 2014 m. vėl tapo intensyvus. Einamosios sąskaitos deficitas pasiekė 9,6 % BVP, palyginti su 5,9 % 2013 m., nes augant ekonomikai padidėjo importas, o eksportas ir perlaidos nukentėjo dėl nepalankių išorės aplinkybių. Pažanga įgyvendinant struktūrines reformas 2014 m. buvo patenkinama – dar labiau padidėjo visuotinės sveikatos priežiūros aprėptis, gerokai išaugo konkurencija, fiskalinis skaidrumas ir pagerėjo bankų priežiūra. 2014 m. gruodžio mėn. TVF valdyba užbaigė pirmą trijų metų rezervinio susitarimo dėl 154 mln. USD, dėl kurio buvo susitarta 2014 m. liepos mėn., programos peržiūrą.

2013 m. buvo priimtas sprendimas dėl Gruzijai skirtos MFP programos, kurios bendra vertė – 46 mln. EUR. MFP, kurios pusė bus suteikta kaip paskola, o pusė – kaip dotacija, bus išmokėta dviem dalimis. 2014 m. liepos mėn. Gruzijai susitarus su TVF dėl naujos programos, derybos dėl MFP vėl buvo atgaivintos (jos buvo sustabdytos 2011 m., nes Gruzija nepasinaudojo esama TVF programa). MFP dokumentai buvo pasirašyti ir, prireikus, ratifikuoti Gruzijos Parlamente 2014 m. gruodžio mėn. Pirmosios dalies dotacijos dalis (13 mln. EUR) buvo išmokėta 2015 m. sausio mėn., o paskolos dalis (10 mln. EUR) – 2015 m. balandžio mėn. Antrosios MFP dalies (iš viso 23 mln. EUR) išmokėjimas numatytas 2015 m. antrąjį pusmetį, priklausomai nuo to, ar Gruzija tinkamai vykdys TVF programą ir taikys susitarimo memorandume sutartas priemones.

Pagal dvi MFP programas Ukrainai 2014 m. buvo iš viso išmokėta 1,36 mlrd. EUR vertės paskola. Pagal pirmąją programą (MFP I), pagrįstą 2002 ir 2010 m. priimtais sprendimais, iš viso suteikta 610 mln. EUR vertės MFP. Pirmoji dalis (100 mln. EUR) buvo išmokėta 2014 m. gegužės mėn., netrukus po to, kai TVF patvirtino naują Ukrainai skirtą dvejų metų rezervinį susitarimą. Antroji dalis (260 mln. EUR) buvo išmokėta 2014 m. lapkričio mėn., o trečioji dalis (250 mln. EUR) – 2015 m. balandžio mėn. 2014 m. balandžio mėn. Taryba skubos tvarka (pagal SESV 213 str.) patvirtino antrą Ukrainai skirtą MFP programą, skiriant – 1 mlrd. EUR vertės paskolą (MFP II). Visa suma buvo išmokėta dviem dalimis po 500 mln. EUR 2014 m. birželio ir gruodžio mėn. 2015 m. sausio 8 d. Komisija pasiūlė trečią MFP programą, pagal kurią būtų suteikta iki 1,8 mlrd. EUR paskola, ir Parlamentas ir Taryba ją patvirtino 2015 m. balandžio 15 d. Šios trys Ukrainai skirtos MFP operacijos kartu sudaro 3,41 mlrd. EUR; tai yra didžiausia ES finansinė pagalba, per tokį trumpą laiką suteikta trečiajai šaliai.

Po sėkmingų 2013 metų, kai dėl vėl pagyvėjusios aukso gavybos BVP išaugo 10,5 %, 2014 m. Kirgizijos ekonomikos augimas gerokai sulėtėjo; apskaičiuota, kad BVP augimas sudarė 3,6 %. Taip atsitiko dėl susilpnėjusios užsienio prekybos, sumažėjusių perlaidų (susijusių su ekonomikos nuosmukiu Rusijoje ir kitų prekybos partnerių, visų pirma NVS šalių, ekonomikos augimo sulėtėjimu) ir sumažėjusios aukso gavybos. 2014 m. vietos valiuta JAV dolerio atžvilgiu nuvertėjo 16,3 %, o metinė infliacija 2015 m. vasario mėn. pasiekė 10,9 %. Centriniam bankui įsikišus į užsienio valiutų rinką siekiant atremti nuvertėjimo spaudimą, nuo 2014 m. liepos iki 2015 m. sausio mėn. jo rezervai sumažėjo 17,1 %. Manoma, kad fiskalinis deficitas 2014 m. sudarė 3,7 % BVP, o valstybės skola – 54,1 % BVP. Einamosios sąskaitos deficitas 2014 m. išliko didelis – 13,7 % BVP. Todėl mokėjimų balansas išlieka nestabilus. Šiomis aplinkybėmis Kirgizijos valdžios institucijos paprašė tolesnio susitarimo su TVF. 2015 m. pradžioje derybos buvo sėkmingai užbaigtos ir 2015 m. balandžio mėn. TVF valdyba patvirtino naują trejų metų programą, taikant išplėstinę kredito priemonę. Nors 2013–2017 m. nacionalinė tvarios plėtros strategija įgyvendinama, pažanga finansų sektoriuje nepakankama. Bankininkystės kodeksas, kuris sustiprintų bankų taisykles bei įgaliojimus ir centrinio banko nepriklausomumą, vis dar nepatvirtintas parlamente.

3.2.4. Tunisas

2013 m. birželio mėn. TVF valdyba patvirtino naują 24 mėnesių rezervinį susitarimą su Tunisu, kurio vertė – 1,75 mlrd. USD. Tokiomis aplinkybėmis 2013 m. rugpjūčio mėn. Tuniso vyriausybė paprašė ES suteikti 500 mln. EUR vertės MFP. Reaguodama į tai, 2013 m. gruodžio mėn. Komisija pateikė pasiūlymą suteikti MFP, skiriant iki 250 mln. EUR paskolą, kuri būtų išmokėta trimis lygiomis dalimis. Vykstant diskusijoms Parlamente ir Taryboje pagalbos suma buvo padidinta iki 300 mln. EUR. Teisės aktų leidėjai sprendimą dėl šios MFP operacijos priėmė 2014 m. gegužės mėn. 2014 m. liepos–rugsėjo mėn. buvo susitarta dėl susitarimo memorandumo ir finansavimo susitarimo ir jie buvo pasirašyti, o Tuniso Parlamentas juos ratifikavo 2015 m. kovo mėn. Šiuo metu tikimasi, kad pirmoji dalis bus išmokėta 2015 m. gegužės mėn., o antrosios ir trečiosios dalių išmokėjimas vis dar priklausys nuo to, ar bus tinkamai vykdoma TVF programa ir ar Tuniso valdžios institucijos laikysis MFP sąlygų, nustatytų susitarimo memorandume.

Realiojo BVP augimas tebėra vangus – 2014 m. jis buvo 2,3 %, palyginti su 2,4 % 2013 m. Politinis nestabilumas ir saugumo įtampa toliau trukdo ekonominei veiklai. 2014 m. vidutinė infliacija buvo 5,5 % ir toliau mažėja. Fiskalinis ir išorės disbalansas tebėra didelis ir dėl jo susidaro dideli finansavimo poreikiai. 2014 m. fiskalinis deficitas buvo mažesnis už TVF programos tikslą (4,8 % BVP, palyginti su pradine prognoze – 6,7 % BVP), tačiau tai daugiausia susiję su neišnaudotu investicijų biudžetu ir tam tikrų išlaidų nukėlimu į 2015 m., o ne su optimaliu pasikartojančių išlaidų biudžeto sumažinimu. Išorės lygmeniu einamosios sąskaitos deficitas 2014 m. išliko didelis – 8,9 % BVP, palyginti su 8,3 % BVP 2013 m. 2014 m. metų pabaigoje rezervai sudarė beveik 7,8 mlrd. USD (tai prilygsta vos trijų mėnesių importui), palyginti su 9 mlrd. USD pradiniu tikslu pagal TVF programą. 2014 m. gruodžio mėn. TVF užbaigė galiojančio rezervinio susitarimo penktąją programos peržiūrą. TVF pripažino, kad visi veiklos rezultatų kriterijai buvo įvykdyti ir kad pasistūmėta į priekį įgyvendinant daugelį struktūrinių reformų, nepaisant nepalankių ekonominių, socialinių ir saugumo aplinkybių.

3.2.5. Ukraina

Atsižvelgdama į 2014 m. pradžioje sparčiai prastėjančią Ukrainos ekonominę padėtį ir gerokai pablogėjusią mokėjimų balanso būklę, Taryba 2014 m. balandžio mėn. skubos tvarka (pagal SESV 213 str.) patvirtino naują Ukrainai skirtą MFP operaciją. Programą sudarė iki 1 mlrd. EUR paskola, išmokėtina dviem dalimis po 500 mln. EUR. Šiuo susitarimu (MFP II) papildyta kita MFP priemonė (MFP I), kuri nustatyta dviem sprendimais (priimtais 2002 ir 2010 m.) ir kurios vertė – iki 610 mln. EUR vertės paskola, išmokėtina trimis dalimis. Taigi iš viso Ukrainai buvo skirta 1,61 mlrd. EUR. Išmokos pagal dvi programas tapo įmanomos 2014 m. balandžio mėn. TVF valdybai patvirtinus naująjį dvejų metų rezervinį susitarimą. 2014 m. Ukraina gavo 1,36 mlrd. EUR MFP finansavimą, įskaitant visą 1 mlrd. EUR sumą pagal MFP II sprendimą. Paskutinė dalis (250 mln. EUR) buvo išmokėta 2015 m. balandžio mėn.

Dėl pasitikėjimo krizės, kurią sukėlė ginkluotas konfliktas rytinėje šalies dalyje, po dvejų stagnacijos metų 2014 m. Ukrainoje prasidėjo gilus ekonomikos nuosmukis. Dėl šios krizės smarkiai nuvertėjo valiuta, taip pat susilpnėjo investavimas ir vartojimas. Konflikto sukeltas gamybos pajėgumo sumažėjimas rytinėje šalies dalyje, kuri yra Ukrainos pramonės centras, dar labiau prisidėjo prie BVP sumažėjimo 6,8 % realiąja verte 2014 m. Dėl susilpnėjusios valiutos ir smarkaus administruojamų kainų augimo gerokai paspartėjo vartotojų kainų indekso (VKI) infliacija. Be to, nepaisant įvairių taisomųjų priemonių (susijusių tiek su pajamomis, tiek su išlaidomis), bendras fiskalinis deficitas 2014 m. padidėjo iki 10,3 % BVP, o viešojo sektoriaus skola gerokai išaugo ir 2014 m. pabaigoje siekė 70,2 % BVP. Išorės lygmeniu, einamosios sąskaitos deficito koregavimą (nuo 8,7 % 2013 m. iki 4,0 % 2014 m.), kurį paskatino sumažėjęs importas, lydėjo didelis privačiojo sektoriaus finansų nutekėjimas ir įsiskolinimo už dujas apmokėjimas. Todėl per 2014 m. Ukrainos bendrosios tarptautinės atsargos sumažėjo beveik 60 % (10 mlrd. EUR) iki 6,2 mlrd. EUR metų pabaigoje. Ekonomikos nuosmukis ir valiutos nuvertėjimas, susiję su pasitikėjimo krize, stabdė bankų sektoriaus veiklą ir paskatino plataus masto indėlių atsiėmimą, lėmė didelius veiklos nuostolius ir neveiksnių paskolų dalies didėjimą. Bandydamas stabilizuoti sektorių, centrinis bankas pradėjo neperspektyvių bankų valymą ir inicijavo visapusišką sektoriaus rekapitalizavimą. Buvo vykdoma reforma energetikos sektoriuje ir viešųjų finansų valdymo reforma, grindžiama paramos programomis su tarptautiniais skolintojais, įskaitant ES.

Toliau silpnėjant ekonominei veiklai ir prastėjant mokėjimų balansui, TVF vadovaujama tarptautinė bendruomenė parengė naują finansinės paramos Ukrainai paketą. Tokiomis aplinkybėmis 2014 m. rugsėjo mėnesį šalis paprašė parengti naują MFP programą, o 2014 m. gruodžio mėn. savo prašymą pakartojo. Atsižvelgusi į didelius papildomus išorės finansavimo poreikius ir siekdama paremti plataus masto Ukrainos valdžios institucijų reformų programą, 2015 m. sausio 8 d. Komisija pateikė pasiūlymą dėl naujos MFP programos iki 1,8 mlrd. EUR paskolai (MFP III). Teisės aktų leidėjai sprendimą dėl šios naujos MFP programos priėmė 2015 m. balandžio mėn. Tikimasi, kad lėšos pagal ją bus išmokėtos trimis vienodomis dalimis per 2015–2016 m. 2015 m. kovo 11 d. TVF valdyba patvirtino naują ketverių metų susitarimą pagal išplėstinę fondo priemonę Ukrainai (12,348 mlrd. specialiųjų skolinimosi teisių, apie 17,5 mlrd. USD). Jis pakeitė dvejų metų rezervinį susitarimą, dėl kurio susitarta 2014 m. balandžio mėn.

4. Tinkamo MFP lėšų panaudojimo užtikrinimas. Veiklos vertinimai ir ex post vertinimai

4.1. Veiklos vertinimai

Laikydamasi ES finansinio reglamento reikalavimų, Komisija, padedama išorės konsultantų, atlieka veiklos vertinimus, kad gautų deramą patikinimą, jog pagalbą gaunančiose šalyse tinkamai veikia administracinės ir finansinės procedūros.

Atliekant veiklos vertinimus daugiausia dėmesio skiriama viešųjų finansų valdymo sistemoms, visų pirma finansų ministerijų ir centrinių bankų procedūroms ir darbo organizavimui, konkrečiau – sąskaitų, į kurias pervedamos ES lėšos, administravimui. Be to, daug dėmesio skiriama išorės audito institucijų veiklai, jų nepriklausomumui, darbo programoms ir jų taikomų kontrolės priemonių veiksmingumui. Tikrinamos ir viešųjų pirkimų procedūros centriniu lygmeniu. 2014 m. Komisija, rengdamasi naujai MFP operacijai, patvirtintai tais metais, atliko vieną veiklos vertinimą Ukrainoje.

4.2. Ex post vertinimai

Laikydamasi ES finansinio reglamento, Komisija atlieka ex post vertinimus, kad įvertintų MFP programų poveikį. Pagrindiniai tikslai: i) analizuoti poveikį pagalbą gaunančios šalies ekonomikai, ypač jos išorės pozicijos tvarumui, ir ii) įvertinti papildomą ES intervencijos naudą. Bosnijai ir Hercegovinai skirtos MFP operacijos ex post vertinimas pradėtas 2014 m.; jis buvo užbaigtas 2015 m. kovo mėn.

5. Prašymai suteikti pagalbą ir būsimi Komisijos pasiūlymai. Biudžeto padėtis

2015 m. MFP operacijų programa:

i) įgyvendinti penkis jau patvirtintus sprendimus dėl MFP operacijų Gruzijoje, Jordanijoje, Kirgizijos Respublikoje, Tunise ir Ukrainoje (paskutinė MFP I dalis);

ii) įgyvendinti naująjį MFP III sprendimą dėl Ukrainos, priimtą 2015 m. balandžio mėn.; bei